‘KK Prop’5เดือนได้เฮกำไร3.5%
บลจ.เกียรตินาคิน โชว์ผลงานกองเคเค พร็อพเพอร์ตี้ฯ 5 เดือน คืนกำไร 3.5%
2 พ.ค. 2555

บลจ.เกียรตินาคิน โชว์ผลงานกองเคเค พร็อพเพอร์ตี้ฯ 5 เดือน คืนกำไร 3.5% 
นายศุภกร สุนทรกิจ กรรมการผู้จัดการ บริษัทหลักทรัพย์จัดการกองทุน เกียรตินาคิน (บลจ.เกียรติ นาคิน) กล่าวว่า หลังจากตั้งกองทุนเปิดเคเค พร็อพเพอร์ตี้ เซคเตอร์ ฟันด์ (KK Prop) มาได้เพียง 5 เดือน สามารถทำกำไรได้ดีตามคาด จึงเปิดรับซื้อคืนหน่วยลงทุนอัตโนมัติ ในอัตราหน่วยลงทุนละ 0.35 บาทต่อหน่วย หรือประมาณ 3.5% ของมูลค่าหน่วยลงทุนเริ่มแรก 
“ภาวะตลาดอสังหาริมทรัพย์ของไทยในไตรมาสแรกของปีปรับตัวดีขึ้นอย่างต่อเนื่อง กองทุนรวมอสังหาริมทรัพย์มีการจ่ายเงินปันผลหลายกองทุน และราคากองทุนรวมอสังหาริมทรัพย์ปรับตัวขึ้นประมาณ 78% ขณะเดียวกัน กอง REIT ในสิงคโปร์ปรับตัวขึ้นได้ค่อนข้างดี โดยเพิ่มขึ้นเฉลี่ย 10.96% และหากรวมการจ่ายปันผลจะให้ผลตอบแทน 14.49%” นายศุภกร กล่าว
ทั้งนี้ กองทุนเปิดเคเค พร็อพเพอร์ตี้ฯ เน้นลงทุนกองทุนรวมอสังหาริมทรัพย์ในประเทศ และลงทุนบางส่วนในกองทุนรวมอสังหาริมทรัพย์ต่างประเทศซึ่งเป็นจุดที่แตกต่าง โดยปัจจุบันลงทุนในกองทุนรวมอสังหาริมทรัพย์ในประเทศสิงคโปร์